মসজিদে নববীতে মাগরিবের নামাজ আদায় শেষে মদিনায় সময়ের পাল্লা শেষ হয়ে এলো। এবার ওমরাহ পালনের নিয়্যাতে পবিত্র মক্কার উদ্দেশ্যে রওয়ানা হয়ে মদিনা থেকে ৬ মাইল দক্ষিণে ‘যুল হোলায়ফা’ নামক মীকাতে গোসল শেষে ওমরাহর নিয়্যাতে ইহরামের কাপড় পরিধান করতঃ তালবিয়াহ পাঠ শুরু করি। পরবর্তীতে এশার নামাজ আদায়ের পর আবার রওয়ানা হয়ে পথিমধ্যে সেহরি গ্রহণ করে ঠিক ফজরের ওয়াক্তে পবিত্র মক্কা নগরীতে পৌঁছালাম।